google/wiki40b huggingface dataset:
Φραγκίσκος της Πομερανίας

Βιογραφία

Ήταν ο δευτερότοκος γιος τού Μπόγκισλαβ ΙΓ΄ δούκα της Πομερανίας στο Μπαρτ & το Στεττίν και της Κλάρας των Γουέλφων, κόρης τού Φραγκίσκου δούκα τού Μπράουνσβαϊκ-Λύνεμπουρκ-Γκίφχορν.
Με την παρότρυνση τού πατέρα του έλαβε την καλύτερη εκπαίδευση. Από νέος έδειξε κλίση στην ιπποσύνη και τα στρατιωτικά θέματα. Ήθελε να πάει στην Αυλή της Σαξονίας, αλλά ο θείος του τον προόριζε για Λουθηρανό διοικητή της επισκοπής τού Καμμίν, έτσι το 1592 τον έκανε βοηθό εκεί. Το 1594 ο Φραγκίσκος ταξίδευσε στη Βιέννη και την Ουγγαρία. Έλαβε μέρος στην πολιορκία τού φρουρίου Έστεργκομ υπό τον Ματθία των Αψβούργων αρχιδούκα της Αυστρίας. Το 1596 μετέβη στην Ιταλία και έπειτα επέστρεψε στην Πομερανία. 
Το 1602 ο θείος του Καζιμίρ ΣΤ΄ διοικητής της επισκοπής τού Καμμίν παραιτήθηκε και νέος διοικητής στη θέση του εκλέχθηκε ο Φραγκίσκος, μετά από μία προσεκτικά προκαθορισμένη εκλογή. Η διαμονή του ήταν στο Κέσλιν (νυν Κοσάλιν Πολωνίας), όπου είχε το κάστρο του.
Το 1607 έκανε άλλο ταξίδι, πρώτα στην Πράγα και μέσω της Ελβετίας στη Γαλλία και μετά στο Ισπανικό σύνορο. Από την Αγγλία και τη Σκωτία μετέβη στις Κάτω ώρες, από όπου επέστρεψε στην Πομερανία. Για την προστασία των συνόρων τού Καμμίν έφτιαξε μία μικρή στρατιωτική δύναμη το 1614. Το 1617 απεβίωσε ο τέταρτος αδελφός του Γεώργιος Β΄ δούκας της Πομερανίας-Ρύγκενβαλντε. Το 1618 απεβίωσε ο μεγαλύτερος αδελφός του Φίλιππος Β΄ δούκας της Πομερανίας-Στεττίν και ο Φραγκίσκος τον διαδέχθηκε, αφού παραχώρησε το Καμμίν στον πέμπτο αδελφό του Ούλριχ.
Οι προσπάθειές του για να ενισχύσει την άμυνα της Πομερανίας γενικά απέτυχαν, εξ αιτίας της αντίστασης των Τάξεων. Οι αστοί απέρριψαν τη χρηματοδότηση του εξοπλισμού της Οπλοθήκης και αρνήθηκαν την επιθεώρηση που εξαγγέλθηκε το 1619. 
Δεν είχε τα επιστημονικά ενδιαφέροντα τού Φιλίππου Β΄: το σχέδιο επάνω στη γεωγραφία και την εθνική ιστορία, που είχε ξεκινήσει ο Βάλεντιν φον Βίντερ με το έργο Πομερανογραφία, βρήκε μικρή υποστήριξη από τον Φραγκίσκο. Αφιερώθηκε έντονα στα θέματα της διακυβέρνησης και την πόλη τού Στεττίν. Έγγραφα που ήθελαν την υπογραφή του, πάντα ελεγχόταν εξονυχιστικά. Χειριζόταν τους υπηκόους με ευγένεια και καλοσύνη και έτσι ήταν πολύ δημοφιλής.
Την εποχή του η 80 ετών μοναχή Σιντόνια φον Μπόρκε δικάστηκε για μαγεία. Είχε κατηγορηθεί για τον πρόωρο θάνατο τού Φιλίππου Β΄ και τού Γεωργίου Β΄ και την ατεκνία τού Φραγκίσκου, τού Μπόγκισλαβ ΙΔ΄ και τού Ούλριχ. Βρέθηκε ένοχη και εκτελέστηκε. Τρεις μήνες μετά ο Φραγκίσκος ασθένησε και απεβίωσε. Τον διαδέχθηκε ο τρίτος αδελφός Μπόγκισλαβ ΙΔ΄.

Οικογένεια

Νυμφεύτηκε τη Σοφία των Βέττιν, κόρη τού Χριστιανού Α΄ εκλέκτορα της Σαξονίας· δεν απέκτησαν απογόνους.
Άγιος Θεόδωρος Πιτσιλιάς

Τοποθεσία

Ο Άγιος Θεόδωρος βρίσκεται στην νοτιοανατολική πλευρά της οροσειράς του Τροόδους, στους πρόποδες του όρου Παπούτσα. Ανήκει στη γεωγραφική περιοχή της Πιτσιλιάς. Απέχει 32 χιλιόμετρα από τη Λεμεσό και 54 χιλιόμετρα από τη Λευκωσία. Είναι τοποθετημένο σε υψόμετρο 970 μέτρων. Στα νότια συνορεύει με τον Άγιο Παύλο, στα νοτιοδυτικά με τη Ζωοπηγή, στα δυτικά με τον Άγιο Ιωάννη, στα βόρεια με τον Αγρό, στα βορειοανατολικά με την Άλωνα, στα ανατολικά με το Παλαιχώρι και στα νοτιοανατολικά με τον Άγιο Κωνσταντίνο.
Το χωριό είναι κτισμένο σε επτά λόγους και για το λόγο αυτό ονομάζεται και «Επτάλοφη της Πιτσιλιάς», ονομασία που παραπέμπει στην Επταλόφη της Κωνσταντινούπολης.

Ονομασία

Το χωριό οφείλει την ονομασία του στον Άγιο Θεόδωρο τον Στρατηλάτη. Ωστόσο, κάποιοι κάτοικοι του χωριού τιμούσαν και τον Άγιο Θεόδωρο τον Τήρωνα και γι΄ αυτό το χωριό ήταν γνωστό και ως Άγιοι Θεοδώροι. Επιπλέον, επειδή στην Κύπρο υπάρχουν ακόμη 4 χωριά με την ίδια ονομασία, το χωριό φέρει το τοπωνύμιο «Πιτσιλιάς» ή «Αγρού», που προσδίδει και τη γεωγραφική του θέση.

Ιστορία

Σύμφωνα με αρχαιολογικά ευρήματα που έχουν ανεβρεθεί στο χωριό, ο Άγιος Θεόδωρος κατοικείται από τον 4ο π.χ. αιώνα. Στην περιοχή Βασιλική υπάρχει μικρός οικισμός ο οποίος κατοικήθηκε από την Ελληνιστική περίοδο (4ο π.χ. αιώνα) και καταστράφηκε ή εγκαταλείφθηκε κατά την Ρωμαϊκή περίοδο (3ο μ.Χ. αιώνα). Στο χωριό έχουν ανεβρεθεί πήλινα αγαλματίδια, θραύσματα αγγείων, χάλκινα νομίσματα της Ελληνιστικής και Ρωμαϊκής περιόδου, λαξευτός τάφος και λυχνάρια. 
Επιπλέον, σε θολωτό τάφο ανευρέθηκαν εφτά νομίσματα, τέσσερα μπρούντζινα και τρία αργυρά. Τα δύο μπρούντζινα κόπηκαν από τον αυτοκράτορα Κλαύδιο (41-54 μ.Χ.) και τα άλλα δύο από τον αυτοκράτορα Τραϊανό (97-117μ.Χ.) . Και τα τέσσερα είναι κυπριακής κοπής του τύπου ΚΟΙΝΟΝ ΚΥΠΡΙΩΝ. Ένα αργυρό τετράδραχμο σε άριστη κατάσταση κόπηκε από τον αυτοκράτορα Βεσπασιανό και φέρει στη μια όψη την κεφαλή του βασιλιά με στεφάνι ελιάς και στην άλλη όψη τον Ναό της Αφροδίτης στην Πάφο με την επιγραφή ΕΤΟΥC ΝΕΟΥ ΙΕΡΟΥ Η (76/77 μ.Χ.) .Τα άλλα δύο αργυρά νομίσματα ήταν δηνάρια (αργύρια) του αυτοκράτορα Τραϊανού που φέρουν στην μια τους όψη την επιγραφή OPTIMUS, τίτλος που αποδόθηκε στον βασιλιά περί το 104 μ.Χ. Τα δύο τελευταία αυτά νομίσματα καθόρισαν και την χρονολόγηση του τάφου στα πρώτα χρόνια του 2ου αιώνα μ.Χ.

Φυσικό περιβάλλον

Στον Άγιο Θεόδωρο υπάρχουν καταπράσινες εκτάσεις με δέντρα, θάμνους και χρωματιστά λουλούδια που απλώνονται σε όλη περίπου την έκταση του χωριού. Σημαντική θέση έχουν τα αιωνόβια δέντρα του χωριού: η τρεμιθιά κοντά στην εκκλησία της Παναγίας Κιβωτού, ο «δρυς του Κουτσόφτα» και ο «πεύκος του Κουτσόφτα». Τα τρία αυτά δέντρα είναι προστατευόμενα από το Τμήμα Δασών. Επιπλέον, στο χωριό υπάρχουν 39 είδη χλωρίδας και 35 είδη πανίδας (εκ των οποίων 28 είδη πτηνών).

Προσωπικότητες

Στον Άγιο Θεόδωρο γεννήθηκε και μεγάλωσε ο Ονούφριος Κληρίδης, ο πρώτος που σκοτώθηκε από τους Άγγλους κατά την διάρκεια των Οκτωβριανών (1931) έξω από το Κυβερνείο. Επίσης, στον Άγιο Θεόδωρο διατηρούσε κατοικία ο ζωγράφος Αδαμάντιος Διαμαντής, ο οποίος εμπνεόταν από το χωριό και το αποτύπωνε σε αρκετά από τα έργα του.
Ταυροκαρχαρίας

Αντοχή στο γλυκό νερό

Ο ταυροκαρχαρίας είναι το πιο γνωστό από 43 είδη του ελασμοβράγχιων σε δέκα γένη και τέσσερις οικογένειες που έχουν αναφερθεί σε γλυκό νερό. Και άλλα είδη που εισέρχονται ποτάμια είναι ο stingrays (Dasyatidae, Potamotrygonidae και άλλα) και το πριονόψαρο (Pristidae). Μερικά σελάχια (Rajidae), τα ομαλά σκυλόψαρα (Triakidae), και αμμοκαρχαρίες (Carcharhinus plumbeus) εισέρχονται τακτικά σε εκβολές ποταμών. Η δυνατότητα των ελασμοβράγχιων να εισέλθουν σε γλυκό νερό είναι περιορισμένη, επειδή το αίμα τους είναι συνήθως τουλάχιστον τόσο αλμυρό (από την άποψη της οσμωτικής δύναμης) όσο το θαλασσινό νερό με τη συσσώρευση της ουρίας και τριμεθυλαμίνης του αζώτου, αλλά οι ταυροκαρχαρίες που ζουν στο γλυκό νερό μειώνουν τη συγκέντρωση αυτών των διαλυμένων ουσιών από έως και 50%. Ως αποτέλεσμα, οι ταυροκαρχαρίες που ζουν στο γλυκό νερό πρέπει να παράγουν είκοσι φορές περισσότερα ούρα, όσο εκείνοι στο αλμυρό νερό.
Αρχικά, οι επιστήμονες πιστεύουν ότι οι καρχαρίες στη Λίμνη Νικαράγουα ανήκαν σε ένα ενδημικό είδος, τον καρχαρία της Λίμνης Νικαράγουα (Carcharhinus nicaraguensis). Το 1961, ύστερα από συγκρίσεις οι οποίες έγιναν σε δείγματα, οι ταξινομιστές τους θεώρησαν ένα είδος. Μπορούν να πηδήξουν σε μήκος της κατεβασιάς του ποταμού Σαν Χούαν (που συνδέει τη λίμνη Νικαράγουα και την Καραϊβική Θάλασσα), σχεδόν όπως ο σολομός. Καρχαρίες σημαδεμένοι με ετικέτα στο εσωτερικό της λίμνης αργότερα πιάστηκαν στον ανοιχτό ωκεανό (και αντίστροφα), με κάποιους να χρειάζονται μόλις 7 με 11 ημέρες για να ολοκληρώσουν το ταξίδι.
Άγιος Ιωάννης Παρελίων Κέρκυρας

Τουρισμός

Ο οικισμός και η περιοχή του είναι ένα από τα πιό σημαντικά τουριστικά θέρετρα του νησιού. Εκεί βρίσκεται το «Υδάτινο Πάρκο Κέρκυρας» της Aqualand, που εκτείνεται σε 75.000 τ.μ. και συγκαταλέγεται στα πιό μεγάλα της Ευρώπης.
Χρήστος Στεφανόπουλος

Βιογραφικά στοιχεία

Γεννήθηκε στη Δίβρη (σήμερα Λάμπεια) και ήταν γιος του Ιωάννη Στεφανόπουλου, αδερφού του Στέφανου Χ. Στεφανόπουλου (πρεσβύτερου) και γόνου της ιστορικής οικογένειας των Στεφανοπουλέων. Σπούδασε στη νομική σχολή του Πανεπιστημίου Αθηνών και ασχολήθηκε με την πολιτική. Διετέλεσε δήμαρχος Δίβρης και στη συνέχεια εισήλθε στην κεντρική πολιτική σκηνή. Εξελέγη βουλευτής Ηλείας για πρώτη φορά στις εκλογές του 1885 ενώ στις επόμενες εκλογές του 1887, αν και αρχικά δεν εκλέχτηκε, αντικατέστησε τον αδερφό του, Στέφανο, λόγω θανάτου. Επανεξελέγη στις εκλογές του 1892 και το 1897 αντικατέστησε τον Ανδρέα Αυγερινό στη βουλευτική του έδρα. Εξελέγη πάλι βουλευτής στις εκλογές του 1899, του 1902, του 1905 και του 1906. Το 1907 εξελέγη δήμαρχος Πύργου παραμένοντας στον δημαρχιακό θώκο μέχρι και τον θάνατό του, το 1918. 
Ήταν παντρεμένος με την Φανή Βακαλοπούλου. Γιος του ήταν ο μετέπειτα πρωθυπουργός της Ελλάδας Στέφανος Στεφανόπουλος καθώς και ο βουλευτής Ηλείας Γεώργιος Στεφανόπουλος.
2392 Τζόναθαν Μάρρεϋ

Φυσικά χαρακτηριστικά

Τα φυσικά χαρακτηριστικά του Τζόναθαν Μάρρεϋ είναι άγνωστα.
Πομπαία

Τα Πομπαία ήταν αρχαία γιορτή.
Εορταζόταν το μήνα Μαιμακτηριώνα προς τιμήν του Μειλίχιου Δία.
Ήταν καθαρτήρια γιορτή για καλή σοδειά. Γινόταν περιφορά του Κηρυκείου, το οποίο έδιωχνε τα κακοποιά στοιχεία της φύσης, και του Διός Κωδίου, δέρμα μαύρου κριαριού που θυσιαζόταν στο βωμό, πάνω στο οποίο γίνονταν καθαρμοί. Το δέρμα το θεωρούσαν μέσο καθαρμού και εξαγνισμού και μετά το τέλος της γιορτής πετιόταν μακριά. 
Από τον πομπό (Κηρύκειον) και το δίον (προβιά) προέρχεται η λέξη αποδιοπομπαίος τράγος.  
Σε άλλες ελληνικές πόλεις η γιορτή ονομαζόταν Ερμαία, λόγω της περιφοράς του Κηρυκείου του θεού Ερμή. 
Ο Πλούταρχος στους Βίους Παράλληλους περιγράφει παρόμοια εορτή με σπονδές στο Δία και τον Ερμή που γινόταν στη Βοιωτία τη 16η του ίδιου μήνα, ο οποίος εκεί ονομαζόταν Αλαλκομένιος.
Μαρία, Δούκισσα του Γκλόστερ και του Εδιμβούργου

Πρώιμη ζωή

Η Μαρία γεννήθηκε στις 10 Ιουλίου 1736 στο Σεντ Τζέιμς του Ουέστμινστερ, και ήταν το τρίτο παιδί και η δεύτερη κόρη του Εδουάρδου Γουόλπολ και της Δωροθέας Κλέμεντ.
Μεγάλωσε σε Φρόγκμορ Χάουζ στο Ουίνδσορ, αλλά οι γονείς της δεν ήταν παντρεμένοι και η παράνομη κατάσταση της εμπόδισε την κοινωνική θέση της, παρά την διασυνδέσεις της οικογένειας της.
Ζήγκμουντ του Μπάυροϊτ

Βιογραφία

Ήταν ο τρίτος γιος του Αλβέρτου Γ΄ Αχιλλέα μαργράβου του Βρανδεμβούργου και της Άννας των Βέττιν, κόρης του Φρειδερίκου Β΄ εκλέκτορα της Σαξονίας.
Το 1495 απεβίωσε στο Άνσμπαχ σε ηλικία 27 ετών, άγαμος και τον διαδέχθηκε ο μεγαλύτερος αδελφός του Φρειδερίκος Α΄.
Αλγόριθμος Χρονοπρογραμματισμού με βάση τη σειρά άφιξης

Ο Αλγόριθμος Χρονοπρογραμματισμού με Βάση τη Σειρά Άφιξης ή αλλιώς FCFS (First-Come,First-Served) είναι ένας αλγόριθμος χρονοπρογραμματισμού της ΚΜΕ(Κεντρικής μονάδας επεξεργαστή) και αποτελεί τον απλούστερο τρόπο χρονοπρογραμματισμού της ΚΜΕ.

Περιγραφή

Για την υλοποίηση του αλγορίθμου FCFS είναι αναγκαία μια ουρά FIFO οπού εκεί θα μπαίνουν οι διεργασίες που είναι έτοιμες προς εκτέλεση. Μόλις μια διεργασία μπει στην ουρά έτοιμων διεργασιών το PCB της θα μπει στο τέλος της ουράς αυτής απο όπου η ΚΜΕ θα αναλαμβάνει τις προς εκτέλεση διεργασίες.
Όταν η ΚΜΕ είναι διαθέσιμη εκχωρείται από τον χρονοπρογραμματιστή στην πρώτη διεργασία της ουράς και η εργασία αυτή αφαιρείται από την ουρά. Μόλις η διεργασία που εκτελείται τελειώσει η ΚΜΕ είναι και πάλι διαθέσιμη για να αναλάβει μια άλλη διεργασία.

Παράδειγμα

Έστω οι διεργασίες P1,P2,P3 οι οποίες καταφτάνουν με αυτή την σειρά στην ΚΜΕ και έχουν χρόνο ξεσπάσματος 20 ms, 2 ms και 2 ms αντίστοιχα.
Αν οι παραπάνω διεργασίες εξυπηρετηθούν με τον αλγόριθμο FCFS θα έχουμε τους εξής χρόνους αναμονής:
P1: 0 ms
P2: 20 ms
P3: 22 ms
Μέσος χρόνος αναμονής: (0 + 20 + 22)/3 = 42/3 = 14 ms
Αν όμως οι παραπάνω διεργασίες είχαν έρθει με την σειρά P3,P2,P1 οι χρόνοι αναμονής θα ήταν οι εξής:
P3: 0 ms
P2: 2 ms
P1: 4 ms
Μέσος χρόνος αναμονής: (0 + 2 + 4)/3 = 6/3 = 2 ms

Συμπέρασμα

Ο χρόνος αναμονής για τον Αλγόριθμος Χρονοπρογραμματισμού με Βάση τη Σειρά Άφιξης είναι συχνά μεγάλος.
Ελύμνιον

Το Ελύμνιον ήταν αρχαία πόλη της Εύβοιας, που σήμερα μας είναι γνωστή μόνο από γραπτές πηγές και επιγραφές. Η ακριβής θέση της δεν είναι γνωστή, πιστεύεται όμως ότι βρισκόταν εκεί όπου σήμερα βρίσκεται η Λίμνη, στις ακτές του Βόρειου Ευβοϊκού.
3,3-διμεθυλοπεντάνιο

Ονοματολογία

Η ονομασία «3,3-διμεθυλοπεντάνιο» προέρχεται από την ονοματολογία κατά IUPAC. Συγκεκριμένα: Η ονομασία διαιρείται (νοητά) αρχικά σε δύο τμήματα: στο τμήμα που περιέχει τις πληροφορίες για τις διακλαδώσεις (ή και τους υποκαταστάτες) «3,3-διμεθυλο-» και το τμήμα που έχει περιέχει τις πληροφορίες για την κύρια (δηλαδή την πολυπλοκότερη δυνατή) ανθρακική αλυσίδα «-πεντάνιο». Το αρχικό πρόθεμα «δι-» δηλώνει την παρουσία δύο όμοιων διακλαδώσεων, το «μεθυλ-», ότι πρόκειται για διακλαδώσεις ενός (1) ατόμου άνθρακα. Οι αριθμοί που προηγούνται στο τμήμα των διακλαδώσεων («3,3-») δηλώνουν τους αριθμούς θέσης των ατόμων άνθρακα της κύριας ανθρακικής αλυσίδας στην οποία στα οποία ενώνονται οι ακολουθούμενες διακλαδώσεις. Ακολουθεί η ονομασία της κύριας ανθρακικής αλυσίδας: Το τμήμα «πεντ-» δηλώνει την παρουσία πέντε (5) ατόμων άνθρακα στην κύρια ανθρακική αλυσίδα της ένωσης, το ενδιάμεσο «-αν-» δείχνει την παρουσία μόνο απλών δεσμών μεταξύ ατόμων άνθρακα στο μόριο και η κατάληξη «-ιο» φανερώνει ότι δεν περιέχει χαρακτηριστικές ομάδες, που έχουν χαρακτηριστικές καταλήξεις και επειδή δεν υπήρχαν ούτε στην αρχή χαρακτηριστικά προθέματα υποκαταστατών, παρά μόνο απλά ανθρακούχες διακλαδώσεις, συμπεραίνεται ότι η ένωση είναι ένας υδρογονάνθρακας.

Παραγωγή με αντιδράσεις σύνθεσης: Από πρώτες ύλες με μικρότερη ανθρακική αλυσίδα

1. Δομικά το 3,3-διμεθυλοπεντάνιο αποτελείται από 1,1-διμεθυλοβουτύλιο (CH₃CH₂C(CH₃)₂-) και ένα αιθύλιο (-CH₂CH₃). Επομένως, ο απλούστερος τρόπος παρασκευής καθαρού 3,3-διμεθυλοπεντάνιου είναι η αντίδραση ζεύγους 1,1-διμεθυλοπροπυλολίθιου με αιθυλαλογονίδιο ή αντίστροφα 1-αλο-2-μεθυλοβουτάνιου με αιθυλολίθιο:
2. Εναλλακτικά γίνεται η σύνθεση 3,3-διμεθυλοπεντανίου γίνεται και με επίδραση μεθυλολιθίου σε 3,3-διαλοπεντάνιο:

Με καταλυτική υδρογόνωση ακόρεστων αλειφατικών υδρογονανθράκων

Κατάλληλα για την παραγωγή 3,3-διμεθυλοπεντανίου είναι τα αλκένια, αλκίνια, αλκαδιένια ή και περισσότερο ακόρεστοι υδρογονάνθρακες με συνολικά επτά (7) άτομα άνθρακα, από τα οποία τα δύο (2) βρίσκονται σε δύο (2) διακλαδώσεις στο #4 άτομο άνθρακα της πενταμελούς κύριας ανθρακικής αλυσίδας..Π.χ.:

Καταλυτική ισομερείωση

3,3-διμεθυλοπενάνιο μπορεί να υποστεί καταλυτική ισομερείωση προς όλα τα ισομερή του:
Κυτταρικό τοίχωμα

Κυτταρικό τοίχωμα ονομάζεται το μεμβρανοειδές στρώμα που περιβάλλει εξωτερικά την κυτταρική μεμβράνη ορισμένων κυττάρων, κύριος ρόλος του οποίου είναι να παρέχει στο κύτταρο ακαμψία, στερεότητα και προστασία απέναντι σε μηχανικές καταπονήσεις. Κυτταρικό τοίχωμα συναντάται στα κύτταρα που ανευρίσκονται στα φυτά, τα φύκη, τους μύκητες, και τα βακτήρια. Τα κύτταρα που ανευρίσκονται στα ζώα καθώς και τα πρωτόζωα δεν έχουν κυτταρικό τοίχωμα.

Σύσταση

Η σύσταση του κυτταρικού τοιχώματος ποικίλλει ανάμεσα στα είδη. Στα φυτικά κύτταρα βασικό συστατικό του τοιχώματος είναι ο πολυσακχαρίτης κυτταρίνη, πολυμερές της γλυκόζης, ημικυτταρίνες και πηκτίνη. Στα βακτήρια, αντίθετα, το βασικό συστατικό είναι η πεπτιδογλυκάνη. Στα αρχαία η σύσταση του κυτταρικού τοιχώματος ποικίλλει, άλλοτε αποτελούμενο από στιβάδες γλυκοπρωτεϊνών, άλλοτε από ψευδοπεπτιδογλυκάνη και άλλοτε από πολυσακχαρίτες. Στους μύκητες το κυτταρικό τοίχωμα αποτελείται από πολυμερές της γλυκοζαμίνης που ονομάζεται χιτίνη, ενώ τα φύκη έχουν κυτταρικό τοίχωμα συνήθως από γλυκοπρωτεϊνες και πολυσακχαρίτες. Μια ιδιαίτερη ομάδα συνιστούν τα διάτομα, τα οποία διαθέτουν κυτταρικό τοίχωμα αποτελούμενο από (ορθο)πυριτικό οξύ, H₄SiO₄.

Δομή και λειτουργία

Όταν ένα φυτικό κύτταρο πρωτοδημιουργείται, έχει λεπτό και σχετικά εύκαμπτο κυτταρικό τοίχωμα. Με αυτό τον τρόπο έχει τη δυνατότητα να αναπτυχθεί. Το αρχικό αυτό τοίχωμα αποκαλείται πρωτογενές (primary) κυτταρικό τοίχωμα. Όταν το κύτταρο ολοκληρώσει την ανάπτυξή του, διατηρεί το αρχικό τοίχωμα, το οποίο συνήθως υφίσταται πάχυνση, ή στο αρχικό μπορεί να αποτεθούν νέες στρώσεις διαφορετικού υλικού, δημιουργώντας το δευτερεύον κυτταρικό τοίχωμα. Στα φυτικά κύτταρα το δευτερεύον τοίχωμα αποτελείται από λιγνίνη, συστατικό που ισχυροποιεί και στεγανοποιεί το κύτταρο και σχηματίζεται στο εσωτερικό του πρωτεύοντος. Το κυτταρικό τοίχωμα είναι ιδιαίτερα χρήσιμο στα φυτικά κύτταρα, καθώς είναι αυτό που τα βοηθά να ανθίστανται στο φαινόμενο της αύξησης της ωσμωτικής πίεσης οπότε εισδύει νερό στο εσωτερικό τους.
Το κυτταρικό τοίχωμα δεν είναι ολοσχερώς κλειστό. Σε αυτό υπάρχουν μικρά ανοίγματα, τα οποία ονομάζονται πλασμοδέσμες (αγγλ. plasmodesmata). Οι πλασµοδέσµες είναι δίαυλοι µεταξύ γειτονικών κυττάρων, επιστρωµένοι µε πλασµατική µεµβράνη και εξασφαλίζουν τη µεταφορά ορισµένων συστατικών από κύτταρο σε κύτταρο. Έτσι διέρχονται προς το εσωτερικό του κυττάρου θρεπτικές ουσίες και επιτυγχάνεται ανταλλαγή ιόντων με το περιβάλλον, ενώ αποβάλλονται και οι άχρηστες ουσίες.  Οι πλασμοδέσμες δημιουργούνται κατά τη διάρκεια της κυτταρικής διαίρεσης, όταν ίχνη του ενδοπλασματικού δικτύου "παγιδεύονται" ανάμεσα στο νέο τοίχωμα που δημιουργείται μεταξύ των διαιρούμενων κυττάρων (τελική κινητική πλάκα).
Ανάμεσα στα κύτταρα ενός φυτικού ιστού παρεμβάλλεται η μεσοκυττάρια στιβάδα (αγγλ. middle lamella), η οποία είναι πλούσια σε πηκτίνη. Η στιβάδα αυτή αποτελεί τη διασύνδεση μεταξύ των γειτονικών κυττάρων και τα συγκρατεί σε ενιαίο σχηματισμό.
Rory Gallagher (άλμπουμ)

Τραγούδια

1. Laundromat (Gallagher) - 4:38

2. Just the Smile (Gallagher) - 3:41

3. I Fall Apart (Gallagher) - 5:12

4. Wave Myself Goodbye (Gallagher) - 3:30

5. Hands Up (Gallagher) - 5:25

6. Sinner Boy (Gallagher) - 5:04

7. For the Last Time (Gallagher) - 6:35

8. It's You (Gallagher) - 2:38

9. I'm not Surprised (Gallagher) - 3:37

10. Can't Believe It's True (Gallagher) - 7:16

Βραβεία

Rory Gallagher (άλμπουμ)
Ηνωμένο Βασίλειο (BPI Certification): Χρυσός
Χερβούργο (Σερμπούρ-αν-Κοταντέν)

Τοπωνυμία

Η κοινότητα παίρνει το όνομά της από το Σερμπούρ-Οκτβίλ, την κύρια πόλη της κοινότητας, και τη χερσόνησο Κοταντέν. Το Χερβούργο είναι ένα σημαντικό εμπορικό, επιβατικό και στρατιωτικό λιμάνι στη Μάγχη.

Ιστορία

Το 1970 το Σερμπούρ και πέντε κοντινές κοινότητες (Οκτβίλ, Τουρλαβίλ, Εκερντρεβίλ-Αινβίλ, Κερκβίλ και Λα Γκλασερί) ίδρυσαν την Αστική Κοινότητα του Χερβούργου (CUC), που δημιουργήθηκε με διάταγμα της 2ας Οκτωβρίου το 1970.
Στις 7 Νοεμβρίου 1999, η πολιτική βούληση για τη συγχώνευση των έξι κοινοτήτων σε ένα «Μεγάλο Χερβούργο» οδήγησε στη διεξαγωγή δημοψηφίσματος. Αλλά στο ερώτημα «Είστε υπέρ της συγχώνευσης της κοινότητας σας με άλλους για να επιτύχετε το Μεγάλο Χερβούργο;» μόνο η πλειοψηφία των ψηφοφόρων του Χερβούργου  (83,72% ναι) και της Οκτβίλ (55.88%) απάντησαν θετικά, με αποτέλεσμα τη διατήρηση της Αστικής κοινότητας, και τη συγχώνευση μόνο του Χερβούργου με την Οκτβίλ την 1η Μαρτίου 2000.
Στις 8 Σεπτεμβρίου 2015, τα δημοτικά συμβούλια των πέντε ενδιαφερομένων κοινοτήτων (Χερβούργο-Οκτβίλ, Τουρλαβίλ, Εκερντρεβίλ-Αινβίλ, Κερκβίλ και Λα Γκλασερί) συναντήθηκαν και ενέκριναν την ενοποίηση των αντίστοιχων κοινοτήτων τους σε μία πόλη, που ονομάζεται Σερμπούρ-αν-Κοταντέν, έχοντας την ιδιότητα της νέας κοινότητας, σύμφωνα με το άρθρο 21 του νόμου αριθ. 2010-1563 της 16ης Δεκεμβρίου 2010 σχετικά με τη μεταρρύθμιση των τοπικών κοινοτήτων.
Geely

Περαιτέρω πληροφορίες

Ο Λι Σουφού, ο ιδρυτής της Geely, σήμερα είναι από τους πλουσιότερους επιχειρηματίες στην Κίνα, με περιουσία 1 δισεκατομμυρίου. Το πρώτο αυτοκίνητο που βγήκε στην παραγωγή ήταν το Geely Haoqing το 1998, ενώ ανεξαρτητοποιήθηκε πλήρως από την Κινέζικη κυβέρνηση το 2001. Τα αρχικά της μοντέλα είχαν ομοιότητες με αυτά της Daihatsu, όμως με την σχετική αδειοδότηση της Tianjin Xiali με την οποία είχε κοινοπραξία με την ιαπωνική αυτοκινητοβιομηχανία. Το 2003 κατασκεύασε το πρώτο αυτοσχέδιο μοντέλο της, το Beauty Leopard, αλλά τα χαρακτηριστικά του δεν ήταν ιδιαίτερα αποδοτικά. Ωστόσο, ήταν το πρώτο κουπέ αυτοκίνητο κινέζικης προέλευσης. Τα επόμενη έτη προσλήφθηκαν Κορεάτες μηχανικοί για την παραγωγή των ανερχόμενων μοντέλων Free Cruiser και King Kong, οδηγώντας έτσι στη λήξη της συνεργασίας της με την Daihatsu. 
Το 2007, κυκλοφόρησε ενα δικό της μοντέλο που είχε κάποιες ομοιότητες του Toyota Corolla 9ης γενιάς, το Geely Vision. Το 2009, στο Σαλόνι Αυτοκίνητου της Σαγκάης, παρουσιάστηκε ως εκθεσιακό μοντέλο το Geely GE, που είχε μεγάλη ομοιότητα με την Rolls-Royce Phantom, με αποτέλεσμα να εκφραστούν εντάσεις από την βρετανική πολυτελή μάρκα.
Τον Αύγουστο του 2010, η Geely εξαγόρασε πλήρως την σουηδική φίρμα πολυτελών αυτοκίνητων Volvo από την Ford, δίνοντας της τη δυνατότητα να εισέλθει στις ευρωπαϊκές αγορές. Στόχος της Geely είναι η εισαγωγή της μάρκας στην Κίνα και, παράλληλα, ξεκίνησε την παραγωγή κάποιων μοντέλων της Volvo και στην Κίνα, κυρίως για την εγχώρια αγορά, διατηρώντας βέβαια και τα εργοστάσια της Volvo στη Σουηδία. Το 2016, ιδρύθηκε η θυγατρική εταιρεία Lynk & Co. και πρόκειται για μια μάρκα που θα συνδέει άμεσα την Geely με την Volvo, καθώς οι πλατφόρμες και η παλέτα των κινητήρων θα προέρχονται από τη δεύτερη.
Επτά χρόνια αργότερα, τον Μάϊο του 2017, η ευθύνη της Μαλαισιανής Proton για την συμβίωση της με την Βρετανική Lotus σταματά μετα απο 21 χρόνια για να εξαγοραστεί απο τον μεγάλο Κινέζικο όμιλο ενα ποσοστό του 51% και την ίδια την Proton με ενα ποσοστό 49.9%, με αποτέλεσμα να ενισχυθεί ακόμη περισσότερο στις αγορές της.
Ως ανεξάρτητο όνομα, παράγει τη δική της σειρά πολυτελών αυτοκίνητων, την Emgrand, μεταξύ των οποίων είναι και τα Emgrand EC7 και Emgrand EC8.

Μοντέλα

Μοντέλα που παράγει σήμερα η Geely είναι τα παρακάτω:
Γιάννης Φέρμης

Βιογραφία

Γεννήθηκε στη Σμύρνη το 1921. Μετά τη Μικρασιατική Καταστροφή μετακόμισε με την οικογένειά του στη Λάρισα. Σπούδασε στη Δραματική Σχολή του Εθνικού Θεάτρου. Σταδιοδρόμησε κυρίως στον χώρο του μουσικού θεάτρου και της επιθεώρησης και συνεργάστηκε με πολλούς κορυφαίους πρωταγωνιστές του χώρου. Έλαβε μέρος σε πολλές περιοδείες στην Ελλάδα και το εξωτερικό. 
Ανέπτυξε επίσης πλούσια δραστηριότητα στον χώρο του κινηματογράφου. Έπαιξε χαρακτηριστικούς ρόλους σε περισσότερες από σαράντα κινηματογραφικές ταινίες και εμφανίστηκε σε γνωστές τηλεοπτικές σειρές.
Πέθανε στη Λάρισα  ύστερα από πολύμηνη μάχη με τον καρκίνο και κηδεύτηκε εκεί. Τα οικονομικά του προβλήματα έγιναν θέμα στα τηλεοπτικά παράθυρα το 1998. Τον βοήθησε ο Θύμιος Καρακατσάνης.
Κιναμωμικό οξύ

Φυσική εμφάνιση

Λαμβάνεται από το λάδι της κανέλας, ή από το βάλσαμο λεύκας ως στύρακας. Βρίσκεται επίσης στο βούτυρο καριτέ. Το κιναμωμικό οξύ έχει μια οσμή σαν το μέλι· αυτό και ο πιο πτητικός αιθυλεστέρας του (κιναμωμικό αιθύλιο) είναι συστατικά καρικεύματα στο βασικό έλαιο της κανέλας, με το οποίο συσχετίζεται η κιναμωμαλδεΰδη που είναι το κύριο συστατικό. Το κιναμωμικό οξύ είναι επίσης μέρος των βιοσυνθετικών οδών του σικιμικού οξέος και του φαινυλοπροπανοειδούς. Η βιοσύνθεσή του εκτελείται με την επίδραση του ενζύμου αμμωνιακή λυάση της φαινυλαλανίνης (PAL) σε φαινυλαλανίνη.

Χρήσεις

Το κιναμωμικό οξύ χρησιμοποιείται σε καρικεύματα, συνθετικό λουλάκι και σε κάποια φάρμακα. Μια βασική χρήση είναι στην κατασκευή των μεθυλ, αιθυλ και βενζυλ εστέρων για τη βιομηχανία αρωμάτων. Το κιναμωμικό οξύ είναι πρόδρομο του γλυκαντικού ασπαρτάμη μέσα από αμινοποίηση με ενζυματικό καταλύτη προς φαινυλαλανίνη.
Το κιναμωμικό οξύ είναι επίσης ένα είδος αυτοαναστολέα που παράγεται από μυκητασιακό σπόριο για να αποτρέψει τη βλάστηση.
Επαρχία Κερμπουλάκ

Η επαρχία Κερμπουλάκ (καζακικά: Кербұлақ ауданы‎) είναι μια επαρχία της περιφέρειας Αλμάτι στο Καζακστάν. Το διοικητικό κέντρο της επαρχίας είναι ο οικισμός Σαριοζέκ. Πληθυσμός: 49,633 (εκτίμηση 2013); 47,992 (απογραφή 2009); 53,522 (απογραφή 1999).